./data/phi0474/phi001/phi0474.phi001.perseus-lat2.xml
M. Tullius Cicero
Aquili, causam omnino cur postularet non fuisse, quod neque pecunia debebatur et, si maxime deberetur, commissum nihil esset qua re ad istam rationem perveniretur  attende nunc ex edicto praetoris bona P  Quincti possideri nullo modo potuisse  recita edictum  qui fraudationis causa latitarit  non est is Quinctius; nisi si latitant qui ad negotium suum relicto procuratore proficiscuntur  cui heres non exstabit  ne is quidem  qui exsili causa solum verterit   quo tempore existimas oportuisse, Naevi, absentem Quinctium defendi aut quo modo? tum cum postulabas ut bona possideres? nemo adfuit; neque enim quisquam divinare poterat te postulaturum, neque quemquam attinebat id recusare quod praetor non fieri, sed ex edicto suo fieri iubebat